Diari Oficial de la Generalitat Valenciana


Sumari del DOGV 1829, del 20-07-1992 (1992/825480)

ORDRE de 2 de juliol de 1992, de la Conselleria de Cultura, Educació i Ciència, per la qual es convoca concurs públic per a la concessió d'una beca de col.laboració en treballs de restauració a realitzar en el museu Sant Pius V, de València.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/02/(1)/dof/vci/html**

### Dades del document

Número de DOGV
:   1829

Data del DOGV
:   20-07-1992

Secció del DOGV
:   DISPOSICIONS GENERALS

Número del document
:   1992/825480


Data del document
:   02-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de juliol de 1992, de la Conselleria de Cultura, Educació i Ciència, per la qual es convoca concurs públic per a la concessió d'una beca de col.laboració en treballs de restauració a realitzar en el museu Sant Pius V, de València.  
El tractament dels fons museístics, encara que siga en les tasques més senzilles de manteniment i consolidació, requereix uns coneixements tècnics especialitzats i la comprovació d'una experiència en tasques semblants ja realitzades.  
La Conselleria de Cultura, Educació i Ciència té la voluntat d'incrementar, mitjançant una campanya rigorosa, l'acció de conservació dels valuosos fons artístics de la nostra primera pinacoteca, coincidint a més amb un projecte més ampli de reforma de l?edifici que els conté i aprofitant de manera racional per a restaurar-los el temps que necessàriament no hagen d'estar exposats al públic. Per tal de poder seleccionar els tècnics més adequats per a realitzar aquesta tasca i fent ús de les facultats conferides per la Llei 5/1983, de 30 de desembre, de Govern valencià,  
ORDENE:  
Primer  
Es convoca concurs públic per a la concessió d'una beca de col·laboració en treballs de restauració a realitzar al museu de belles arts Sant Pius V, de València, i s'aproven les bases per les quals es regeix aquesta convocatòria incloses com a annex en aquesta ordre.  
Segon  
La beca esmentada serà sufragada amb càrrec a la partida pressupostària 80.14.614.1.084.2, Codi línia 406/000/92.  
DISPOSICIONS FINALS   
Primera  
Es delega en la Directora General de Patrimoni Cultural la facultat de concedir aquesta beca i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre vigeix el mateix dia que es publica al Diari Oficial de la Generalitat Valenciana.  
València, 2 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió duna beca de col·laboració en treballs de restauració al Museu Sant Pius V de València.  
Primera  
La beca objecte d'aquesta convocatòria s'adjudicarà mitjançant concurs entre els diversos aspirants que reunesquen els requisits següents i els acrediten documentalment:  
1) Tenir la nacionalitat espanyola i residir en l?àmbit de la Comunitat Valenciana.  
2) Els aspirants a la beca hauran de ser titulats de grau mitjà o superior, o tenir el títol de graduat en Arts Aplicades, especialitat de Daurat i Policromat, per l?Escola d'Arts Aplicades i Oficis Artístics, i experiència en el camp de la restauració artística.  
Les condicions de mèrit avaluables per la comissió qualificadora, que hauran de presentar-se justificades adientment, i les puntuacions a atorgar són les següents:  
a) Titulació, expedient i mèrits relacionats amb la matèria objecte de la convocatòria que puguen al·legar-se, de 6 a 6 punts.  
b) Realització d'una prova de restauració determinada a criteri de la comissió, de 0 a 10 punts (per als qui en l'apartat anterior hagen obtingut 3 punts o més).  
Segona  
Les obligacions del becari consistiran a:  
Col·laborar amb el personal tècnic del museu en els treballs específics que li encomanen, per la qual cosa haurà de romandre als locals del centre, i a realitzar l?horari que establesca la Direcció General de Patrimoni Cultural i sota les ordres d'aquesta, que li encomanarà els treballs escaients.  
Tercera  
La dotació de la beca serà de quatre-centes vint-i-vuit mil pessetes (428.000 PTA), a pagar en quatre mensualitats de cent-set mil pessetes (107.000 PTA) cadascuna, a partir de la seua concessió i el lliurament previ d'una certificació d'aprofitament expedida pel director del centre.  
Quarta  
Les persones aspirants al concurs sol·licitaran individualment la inclusió mitjançant una instància dirigida al Conseller de Cultura, Educació i Ciència i presentada al Registre General d'aquesta conselleria, als serveis territorials de Cultura i Educació de València, Castelló i Alacant, als centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts a l'article 66 de la Llei de Procediment Administratiu. En aquestes instàncies hauran de constar les circumstàncies fixades en la base primera i l'acceptació de totes les condicions establertes en les presents bases.  
El termini de presentació d'instàncies serà de vint dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
Quinta  
Per a la valoració dels mèrits i les proves que realitzen els sol·licitants es constituirà una comissió qualificadora integrada per:  
- Presidenta: la Directora General de Patrimoni Cultural, o la persona en qui delegue.  
- La directora del museu Sant Pius V.  
- Un restaurador designat per la Direcció General de Patrimoni Cultural.  
- El Cap de Patrimoni Artístic Moble de la Conselleria de Cultura, Educació i Ciència.  
- Secretari: el Tècnic de Belles Arts del Servei de Patrimoni Artístic Moble.   
La comissió qualificadora té facultats per a realitzar per mitjà dels seus membres totes les comprovacions que calguen per a qualificar millor els mèrits adduïts i els treballs o proves que s'hi realitzen, com també per a fer un seguiment periòdic del treball realitzat durant la beca, i podrà tenir el assessors que estime convenients.  
Una vegada finalitzada la valoració corresponent dels expedients de cadascun dels aspirants, la Directora General de Patrimoni Cultural adjudicarà la beca per delegació del conseller.  
Així mateix, la comissió qualificadora podrà formular proposta en el sentit que siga declarada no adjudicada si, a judici seu, no hi hagués concursants amb mèrits suficients per a l'adjudicació.  
Sisena  
La beca serà incompatible amb la realització de treballs o estudis que dificulten et compliment de la finalitat proposada i/o la possessió d'altres beques o ajudes semblants.  
Setena  
Tindrà la consideració de beneficiari de la beca el destinatari dels fons públics que haja de realitzar l'activitat que en fonamentà l'atorgament o que es trobe en la situació que en legitima la concessió.  
Són obligacions del beneficiari:  
a) Realitzar l'activitat que fonamenta la concessió de la beca.  
b) Acreditar davant l?entitat que la concedeix la realització de l'activitat i també el compliment dels requisits i les condicions que determinen la concessió o aprofitament de la beca.  
c) La submissió a les actuacions de control financer que corresponen a la Intervenció General, en relació amb la beca concedida.  
d) Comunicar a l?entitat que la concedeix l?obtenció d'altres beques, subvencions o ajudes per a la mateixa finalitat, procedents de qualsevol administracions o ens públics.'  
Vuitena  
Tota alteració de les condicions tingudes en compte per a la concessió de la beca, i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la ressolució de la concessió.  
Novena  
Serà procedent el reitegrament de les quantitats percebudes i l'exigència de l?interés de demora des del moment del pagament de la beca en els casos següents:  
a) Incompliment de l?obligació de justificació.  
b) Obtenir la beca sense reunir les condicions que s'hi requereixen.  
c) Incompliment de, la finalitat per a la qual fou concedida la beca.  
d) Incompliment de les condicions imposades al beneficiari amb, motiu de la concessió de la beca.  
Deu  
Els resultats científics derivats dels treballs que el becari realitze restaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.  
Onze  
La Conselleria de Cultura, Educació i Ciència podrà suspendre, a proposta de la comissió qualificadora, qualsevol beca concedida quan existesca per part del becari incompliment de les obligacions contretes.  
Dotze  
El fet d'haver fet ús de la beca no estableix cap tipus de relació laboral amb la Conselleria de Cultura, Educació i Ciència, ni amb el museu Sant Pius V, ni suposa cap compromís per a la incorporació posterior del becari a la plantilla d'aquest centre.  
Tretze   
En acabar el període de treball, i d'acord amb el rendiment del becari, la Directora General de Patrimoni Cultural, mitjançant informe de la comissió qualificadora, elevarà proposta al Conseller del Cultura, Educació i Ciència, qui resoldrà sobre la proposta de pròrroga per un any de la beca, i sobre la dotació d'aquesta.


Còpia Permalink ELI